פיגוע הירי בצומת בני נעים (2010)

פיגוע הירי בצומת בני נעים בהר חברון הוא פיגוע ירי שבוצע ב-31 באוגוסט 2010, על ידי מחבלי חמאס שירו לעבר רכב ישראלי סמוך לקריית ארבע. בפיגוע נרצחו ארבעת הנוסעים ששהו ברכב. המחבלים נעצרו על ידי הרשות הפלסטינית אך שוחררו זמן קצר לאחר מכן. ב-8 באוקטובר עצרה ישראל מחבלים הקשורים לפיגוע במבצע בו נהרגו שני פעילי חמאס. זוג ושני אזרחים נוספים שתפסו טרמפ ברכבם נסעו בכביש 60 בסמוך לקריית ארבע. בסמוך לכניסה ליישוב החל מחבל פלסטיני לירות על כלי הרכב כאשר הוא רצח את הנהג ובכך גרם למכונית לסטות מהכביש. לדברי עדי ראייה המחבלים התקרבו למכונית וירו בנוסעים במושביהם מטווח אפס. המשטרה מאמינה שהמחבלים פתחו באש בתחילה על המכונית כאשר המכונית הפלסטינית נסעה לצד המכונית של הקורבנות. פרמדיק של מגן דוד אדום תיאר את הסצנה לעיתונאי כאשר ציין שהבחין ב"מכונית שהייתה נקובה בעשרות כדורים ובתוכה היו ארבע גופות. לא היה שום סיכוי לעזור". בפיגוע נרצח הזוג יצחק וטלי איימס מבית חגי. הם היו הורים ל-6 ילדים, בגילים 5 עד 24, והיה להם נכד אחד. טלי הייתה בחודש התשיעי להריונה. כוכבא אבן חיים, מורה באפרת ואמא לילדה בת שמונה, נרצחה גם היא בפיגוע. בעלה, שהיה בין החובשים שהגיעו לזירת הפיגוע, גילה אז שאשתו בין הקורבנות. הקורבן הרביעי היה אבישי שינדלר, שעבר לא מכבר עם אשתו לגור בבית חגי. הקורבנות נקברו בירושלים, באשדוד ובפתח תקווה. אלפי אנשים השתתפו בהלוויות. ב-8 באוקטובר 2010, פשט צה"ל על מספר מבנים בחברון בהם היו מחבלים שהיו חשודים בביצוע הפיגוע. שניים מהחשודים נהרגו במהלך ההסתערות וששה אחרים נעצרו. השניים שנהרגו בפשיטה היו: נחת אל-כרמי (33), בכיר חמאס מטול-כרם. כרם נכלא בעבר בשל מעורבותו בפעילות טרור, אך הוא שוחרר באוגוסט 2009. לאחר שחרורו הוא חזר להיות פעיל בזרוע הצבאית של חמאס. ממון אל-נאטשה (24), פעיל חמאס בדרג נמוך מחברון. אל-נאטשה נכלא בישראל במשך מספר חודשים ב-2008. חמאס נשבע לנקום על המבצע ובירך את הפלסטינים בחברון על "המשך ההקרבה של השהידים במאבק נגד ישראל". הקבוצה האסלאמיסטית גם לעגה לרשות הפלסטינית על המשך שיחות השלום בין ישראל לפלסטינים, וביקרה בחריפות את הפת"ח על מה שכינה את שותפות פת"ח במבצע ורדיפת חמאס, וציין כי חמאס "לא יבקש אישור מהפת"ח... לבצע עוד פיגועים". הרשות הפלסטינית גינו רשמית את המבצע, אך גורמים רשמיים של הרשות הפלסטינית ציינו שמערכת הביטחון הפלסטינית מברכת על הרג אל-כרמי, כי זו פעולה שלדעתה החלישה את כוחו של ארגון החמאס בגדה המערבית. שר הביטחון אהוד ברק שיבח את כוחות הביטחון הישראלים על הצלחת המבצע: "הפעולות בחברון הן תגובה מהירה לרצח ארבעה ישראלים באוגוסט השנה ליד קריית ארבע. צה"ל וכוחות הביטחון ימשיכו לעבוד בכל מקום ובנחישות בלתי מתפשרת נגד ארגוני הטרור על מנת להבטיח שהשקט יימשך ביהודה ושומרון". פיגוע הירי בצומת בני נעים (2000) " 4 Israelis shot dead by terrorists in West Bank," (אורכב 27.01.2013 בארכיון Wayback Machine) Yaakov Katz and Yaakov Lappin, 31 August 2010, Jerusalem Pst. "Four Israelis killed by Hamas terrorists in West Bank," Ministry of Foreigh Affairs, Israel. "4 Israelis shot dead, shattering years of relative calm in West Bank," Anshel Pfeffer, Chaim Levinson, Jonathan Lis, Avi Issacharoff and Amos Harel, September 1, 2010, Ha'aretz. "Victims on the road to 'peace' - The Boston Globe". Boston.com. 5 בספטמבר 2010. ארכיון מ-7 בספטמבר 2010. נבדק ב-1 באוקטובר 2010. {{cite web}}: (עזרה) " 'There hasn't been a group like this since Rabbi Akiva,' Hundreds gather to mourn 4 victims of Kiryat Arba terror attack; funerals to be held in Jerusalem, Ashdod, Petah Tikva." September 1, 2010, Jerusalem Post. IDF kills two in Hebron involved in Beit Hagai killings, Jerusalem Post 08-10-2010 Hamas swears revenge for IDF attack that killed two members, Jerusalem Post 08-10-2010 IDF kills 2 Hamas members in Hebron, ynet News 08-10-2010